Tootearenduse ja tootmistehnika õppekavale võetakse vastu 185 üliõpilast. Ühelegi teisele õppekavale TTÜs nii suurt vastuvõttu ei ole. Ka tootearenduse ja tootmistehnika magistriõppes on vastuvõtt ülikooli suurim. Magistriõppesse võetakse 77 magistranti, neist 16 kaugõppesse ja 4 laevaehitusse. "Põhjused on tööstuse vajaduses," ütleb TTÜ mehhaanikateaduskonna dekaan Tauno Otto. "Nõudmine magistrite ja doktorite järgi on suurem kui jõuame koolitada," väidab Otto. Ta lisab, et ei räägi  sihilikult bakalaureustest, sest see on vaid vaheaste teel inseneriks ja tootmisjuhiks.